Komission asetus (EY) N:o 2580/94, annettu 24 päivänä lokakuuta 1994, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 11 artiklan 1 kohdan täytäntöönpanoa koskevan määräajan pidentämisestä annetun asetuksen (ETY) N:o 3713/92 muuttamisesta tiettyjen kolmansien maiden tuonnin osalta



Virallinen lehti nro L 273 , 25/10/1994 s. 0007 - 0007

Suomenk. erityispainos Alue 15 Nide 13 s. 0222

Ruotsink. erityispainos Alue 15 Nide 13 s. 0222



KOMISSION ASETUS (EY) N:o 2580/94, annettu 24 päivänä lokakuuta 1994, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 11 artiklan 1 kohdan täytäntöönpanoa koskevan määräajan pidentämisestä annetun asetuksen (ETY) N:o 3713/92 muuttamisesta tiettyjen kolmansien maiden tuonnin osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna asetuksella (EY) N:o 2381/94(2), ja erityisesti sen 16 artiklan 3 kohdan toisen alakohdan, sekä katsoo, että komission asetuksella (ETY) N:o 3713/92(3), sellaisena kuin se on viimeksi muutettuna asetuksella (EY) N:o 688/94(4), on lykätty kahdellakymmenelläkuudella kuukaudella asetuksen (ETY) N:o 2092/91 11 artiklan 1 kohdan täytäntöönpanoa tietyistä kolmansista maista tuotujen tuotteiden osalta, tietyt kolmannet maat ovat hakeneet komissiolta niiden lisäämistä asetuksen (ETY) N:o 2092/91 11 artiklan 1 kohdassa säädettyyn kolmansien maiden luetteloon ja komission asetuksen (ET) N:o 94/92(5) 2 artiklan 2 kohdassa säädettyyn dokumentointiin ennen asetuksen (ETY) N:o 2092/91 16 artiklan 3 kohdan toisessa alakohdassa tarkoitettua päivämäärää, saatujen tietojen tutkimuksen ja paikan päällä tehdyn tutkimuksen perusteella Argentiinassa oleva laitos 'Fundación de Alimentos Ecológicos Argentinos` (FAEA) ei täytä kaikkia tarkastusviranomaisten asettamia vaatimuksia taatakseen tarkastusjärjestelmän, joka vastaisi yhteisössä kyseisten tuotteiden tarkastuksessa käytettyä järjestelmää; sen vuoksi olisi poistettava tämä laitos hyväksyttyjen tarkastuslaitosten luettelosta, tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa säädetyn komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3713/92 1 artiklassa Argentiinaa koskeva ensimmäinen luetelmakohta seuraavasti: «- Argentiina niiden tuotteiden osalta, joista 'Instituto Argentino para la Certificación y Promoción de Productos Agropecuarios Orgánicos SRL` (Argencert) takaa, että ne on saatu luonnonmukaisella tuotantotavalla tässä maassa," 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikiltaosiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä lokakuuta 1994. Komission puolesta René STEICHEN Komission jäsen (1) EYVL N:o L 198, 22.7.1991, s. 1 (2) EYVL N:o L 255, 1.10.1994, s. 84 (3) EYVL N:o L 378, 23.12.1992, s. 21 (4) EYVL N:o L 84, 29.3.1994, s. 9 (5) EYVL N:o L 11, 17.1.1992, s. 14